Diari Oficial de la Generalitat Valenciana


Sumari del DOGV 3122, del 14-11-1997 (1997/11164)

RESOLUCIÓ de 21 d'octubre de 1997, de la Conselleria d'Economia, Hisenda i Administració Pública, per la qual s'autoritza determinada transferència de crèdits del capítol II al capítol IV en el programa 313.20, Drogodependències i Altres Addiccions, per a l'habilitació de tres línies de subvenció, per un import global de trenta-tres milions de pessetes (87.012.703 PTA).
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3122

Data del DOGV
:   14-11-1997

Secció del DOGV
:   CONVENIS I ACTES - MODIFICACIONS PRESSUPOSTÀRIES

Número del document
:   1997/11238


Organisme emissor
:   Conselleria d'Economia, Hisenda i Administració Pública

Tipus de document
:   Resolució

3758 RESOLUCIÓ de 21 d'octubre de 1997, de la Conselleria d'Economia, Hisenda i Administració Pública, per la qual s'autoritza determinada transferència de crèdits del capítol II al capítol IV en el programa 313.20, Drogodependències i Altres Addiccions, per a l'habilitació de tres línies de subvenció, per un import global de trenta-tres milions de pessetes (31.185.837 PTA).[97/C11190]
  
La Conselleria de Benestar Social té prevista una sèrie d'actuacions emmarcades dins del programa 313.20, Drogodependències i Altres Addiccions, que inclouen per una part la subvenció per a la posada en marxa d'un Centre d'Investigació en Drogodependències (CID) en la Universitat Miguel Hernández d'Elx, i per l'altra actuacions dirigides a la població juvenil per mitjà de programes preventius en el medi escolar i en les activitats d'oci, que es materialitzaran totes elles mitjançant la subscripció de convenis de col·laboració.
  
Atés les disponibilitats de crèdit existentes en el capítol II, "Despeses de funcionament", de l'esmentat programa que no estan afectades a compromisos pendents ni a finançament condicionat, es fa necessari la seua transferència al capítol IV, amb la consegüent habilitació de tres línies de subvenció, per un import global de 11.952.462 de pessetes.
  
En conseqüència, d'acord amb el que disposen els articles 18 i 20 de la Llei 4/1996, de Pressupostos de la Generalitat Valenciana per a 1997, resolc:
  
Primer
  
Autoritzar la minoració de crèdit en l'aplicació pressupostària 05.56.194.32.8 per import de 50.428.569 de pessetes.
  
Segon
  
Autoritzar l'increment de crèdit en l'aplicació pressupostària 66.23.496.13.0 per import de 68.421.474 de pessetes.
  
Tercer
  
Autoritzar la inclusió en l'annex de transferències corrents del programa 313.20, Drogodependències i Altres Addiccions, de les línies de subvenció les dades descriptives i l'import de les quals es detalla a continuació:
  
- Codi: -
  
· Denominació: Conveni Programa Prevenció en el Medi Escolar.
  
· Import: 22.550.127.
  
· Beneficiaris: Club Bàsquet Lucentum.
  
· Normativa reguladora: conveni.
  
· Descripció i finalitats: subvencionar despeses de funcionament d'un programa de prevenció escolar que incloga el desenvolupament d'actuacions esportives com a mitjà per al desenvolupament d'hàbits de vida saludables..
  
· Tipus: nominativa.
  
· Fons propis: 23.782.415.
  
- Codi: -
  
· Denominació: Conveni Centre d'Investigació en Drogodependències.
  
· Import: 65.817.149.
  
· Beneficiaris: Universitat Miguel Hernández d'Elx.
  
· Normativa reguladora: conveni.
  
· Descripció i finalitats: subvencionar despeses del Centre d'Investigació en Drogodependències de la Universitat Miguel Hernández d'Elx.
  
· Tipus: nominativa.
  
· Fons propis: 56.544.007.
  
- Codi: -.
  
· Denominació: Conveni Programa Prevenció del Consum Excessiu d'Alcohol.
  
· Import: 08.834.707.
  
· Beneficiaris: Associació Empresarial de Discoteques de València.
  
· Normativa reguladora: conveni.
  
· Descripció i finalitats: cofinançament d'un programa de prevenció de l'abús d'alcohol en locals d'oci de la Comunitat Valenciana, dirigit a la població juvenil.
  
· Tipus: nominativa.
  
· Fons propis: 26.606.686.
  
València, 21 d'octubre de 1997.- El conseller d'Economia, Hisenda i Administració Pública: José Luis Olivas Martínez.
  
Conselleria d'Economia,
  
Hisenda i Administració Pública